બરડા પંથકના અડવાણામાં રહેતી ર૦ વર્ષીય યુવતીએ ગત ર૦ જુનના રોજ બગવદર પોલીસ મથકમાં એવી ફરિયાદ નોુધાવી હતી કે ત્યારથી દોઢેક વર્ષ પૂર્વે પારાવાડા ગામના રામા જીવા ખૂંટી નામના શખસે પોતે પરણીત હોવા છતાં પોતાના છૂટાછેડા થઈ ગયા છે તેમ જણાવી તેની સાથે સગાઈ કરી હતી અને બાદમાં ટૂંક સમયમાં જ લગ્ન કરી લેશે તેવી લાલચ આપી તેની મરજી વિરૃધ્ધ વારંવાર બળાત્કાર કર્યો હતો અને જેને લીધે એકાદ વર્ષ પહેલા તેને ગર્ભ પણ રહી ગયો હતો અને પાંચેક માસના ગર્ભ સાથે તેને પોરબંદરની એક ખાનગી હોસ્પિટલમાં તે પોતાની પત્ની છે અને તેની તબિયત ખરાબ હોવાની વાત કહી ગર્ભપાત પણ કરાવ્યો હતો.